b'\n_START_ARTICLE_\nMielikki (lastenlehti)\n_START_PARAGRAPH_\nMielikki oli Helsingiss\xc3\xa4 vuosina 1864\xe2\x80\x931865 ilmestynyt ruotsinkielinen lastenlehti._NEWLINE_Constance Lundahlin toimittama Mielikki ilmestyi kahdesti kuukaudessa Jakob Simeliuksen perillisten kirjapainosta. S\xc3\xa4\xc3\xa4tyl\xc3\xa4iskodeille tarkoitettu lehti sis\xc3\xa4lsi kuvauksia luonnosta ja historiasta, el\xc3\xa4m\xc3\xa4kertoja, kertomuksia, arvoituksia ja teht\xc3\xa4vi\xc3\xa4. Tehd\xc3\xa4kseen \xe2\x80\x9dmaan \xc3\xa4idinkielt\xc3\xa4 tunnetuksi ja rakastetuksi kasvavan polven keskuudessa\xe2\x80\x9d se julkaisi kirjoituksia my\xc3\xb6s suomen kielell\xc3\xa4. Vuoden ajan ilmestynyt Mielikki lakkasi ilmeisesti kannatuksen puutteeseen.'